**Dodatok k Štatútu rady školy pri Základnej škole Jána Zemana Nová Baňa schválený na zasadnutí rady školy dňa 3. mája 2023, ktorým sa mení a dopĺňa Štatút rady školy pri Základnej škole Jána Zemana Nová Baňa z dňa 21. októbra 2021**

**Štatút rady školy sa mení a dopĺňa v nasledovných častiach.**

**Čl. 1 Základné ustanovenie a ustanovenie rady školy, odsek (2) sa pôvodný text nahrádza textom:**

Na ustanovujúcom zasadnutí rady školy sa uskutoční voľba predsedu rady školy, ktorého zvolí rada školy spomedzi svojich členov nadpolovičnou väčšinou hlasov všetkých členov rady školy. V prípade, ak žiadny kandidát nedosiahne potrebný počet hlasov, uskutoční sa opakovaná voľba. V opakovanej voľbe volia členovia rady školy len spomedzi kandidátov s najvyšším a druhým najvyšším počtom hlasov z predchádzajúcej voľby. Rovnakým spôsobom sa zvolí podpredseda rady školy a určí sa zapisovateľ.

**Čl. 3 Úlohy a činnosť rady školy, odsek (2) sa rušia prvé tri body, odsek (3) sa pôvodný text nahrádza textom:**

Rada školy vo výberovom konaní na obsadenie miesta riaditeľa ZŠ Jána Zemana Nová Baňa:

- uskutočňuje výberové konanie na vymenovanie riaditeľa ZŠ Jána Zemana Nová Baňa;

- posúdi predložené podklady jednotlivých uchádzačov a tajným hlasovaním určí víťaza

 výberového konania, na platné uznesenie vo veci vymenovania alebo odvolania riaditeľa školy je potrebný nadpolovičný počet hlasov všetkých jej členov;

- odovzdá bezodkladne výsledky výberového konania zriaďovateľovi ZŠ Jána Zemana Nová Baňa: zoznam kandidátov a návrh na kandidáta na vymenovanie za riaditeľa školy, podpísaný predsedom rady školy;

- navrhuje na základe výberového konania kandidáta na vymenovanie do funkcie riaditeľa ZŠ Jána Zemana Nová Baňa, najneskôr do 2 mesiacov od vykonania úspešného výberového konania.

**Dopĺňa sa odsek (4):**

Rada školy predkladá návrh na odvolanie riaditeľa ZŠ Jána Zemana Nová Baňa alebo sa vyjadruje k návrhu na odvolanie riaditeľa ZŠ Jána Zemana Nová Baňa, návrh na odvolanie riaditeľa predkladá vždy s odôvodnením.

**Pôvodný odsek (4) je prečíslovaný na odsek (5).**

**Čl. 4 Zloženie rady školy, odsek (1) sa pôvodný text nahrádza textom:**

Rada školy sa skladá z 11 členov. Za ustanovenie rady školy zodpovedá zriaďovateľ.

**Čl. 5 Pravidlá volieb a spôsob doplňovania členov rady školy, odsek (8) sa pôvodný text nahrádza textom:**

Členmi rady školy sa stávajú prví štyria kandidáti s najvyšším počtom získaných hlasov.

**Čl. 6 Spôsob rokovania rady školy, odsek (8) sa pôvodný text nahrádza textom:**

Rada školy sa schádza podľa potreby, najmenej však štyrikrát ročne.

**Čl. 9 Vzťah rady školy k orgánom miestnej štátnej správy sa rušia odseky (2) a (3).**

 Nová Baňa 03. 05. 2023

...............................................

predseda rady školy